Diari Oficial de la Generalitat Valenciana


Sumari del DOGV 8527, del 11-04-2019 (2019/3681)

ACORD de 5 d'abril de 2019, del Consell, pel qual s'autoritza una transferència de crèdit del capítol 5 del programa 612.60, Despeses diverses, al capítol 4 del Programa 531.10, Estructures agràries, de la Conselleria d'Agricultura, Medi Ambient, Canvi Climàtic i Desenvolupament Rural, per import de 700.000 euros. Expedient 12.002/19-031.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8527

Data del DOGV
:   11-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3681


Data del document
:   05-04-2019

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 5 d'abril de 2019, del Consell, pel qual s'autoritza una transferència de crèdit del capítol 5 del programa 612.60, Despeses diverses, al capítol 4 del Programa 531.10, Estructures agràries, de la Conselleria d'Agricultura, Medi Ambient, Canvi Climàtic i Desenvolupament Rural, per import de 700.000 euros. Expedient 12.002/19-031. [2019/3681]  
El Decret 14/2019, de 8 de febrer, del Consell, va aprovar les bases reguladores i de concessió d'ajudes per a combatre les plagues i malalties dels cultius afectats per la tempesta de l'1 de juliol de 2018, a les comarques de la Ribera Alta i la Ribera Baixa, i indicava que es finançarien a càrrec del fons de contingència per un import global màxim de 700.000 euros i que es destinarien a les cooperatives agroalimentàries que figuraven en l'annex i en la quantia que s'hi indicava, d'acord amb la superfície de cítrics o caqui corresponent a cada cooperativa que havia patit danys pel temporal i no havia pogut ser recol·lectada per a la seua comercialització.  
En compliment del decret esmentat i donant-se les circumstàncies previstes en l'article 168.1 c) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la Conselleria d'Agricultura, Medi Ambient, Canvi Climàtic i Desenvolupament Rural, proposa la inclusió d'una nova línia de subvenció denominada «Lluita contra plagues i malalties en els cultius afectats per danys meteorològics de l'1 de juliol de 2018», per import de 700.000 euros, en l'annex de transferències i subvencions corrents del Programa 531.10, «Estructures agràries», mitjançant la transferència de disponibilitats existents en el capítol 5 «Fons de contingència» del Programa 612.60, «Despeses diverses».  
A aquest efecte i d'acord amb el que es preveu en els articles 168.1 c) de la Llei 1/2015, i 21 i 23 de la Llei 28/2018, de 28 de desembre, de pressupostos de la Generalitat per a l'exercici 2019, el Consell, prèvia deliberació, en la reunió de 5 d'abril de 2019,  
  
  
Acorda  
  
Primer  
Autoritzar una minoració de crèdit en l'aplicació 16.76.98.514.61.4 per import de 700.000 euros.  
  
Segon  
Autoritzar un augment de crèdit en l'aplicació 91.09.81.207.95.6 per import de 700.000 euros que implica la inclusió d'una nova línia de subvenció en l'annex de transferències i subvencions corrents del programa, amb les dades descriptives i l'annex de beneficiaris que es detallen a continuació:  
  
Codi: S8486 Denominació: Lluita contra plagues i malalties en els cultius afectats per danys meteorològics de l'1 de juliol de 2018.  
Import: 700.000 Beneficiaris previstos: cooperatives agroalimentàries situades a les comarques de la Ribera Alta i Ribera Baixa.  
Mode de concessió:  
Concessió directa Art. 168.1 c). Descripció i finalitat: lluita contra plagues i malalties en els cultius afectats per danys meteorològics de l'1 de juliol de 2018, a les comarques de la Ribera Alta i Ribera Baixa  
 Aportació Generalitat no condicionada: 700.000  
  
  
  
Beneficiaris línia S8486 Import  
Coop. Agrícola Sant Felip Beniz, Coop. V. 34.940  
Coop. Agrícola Nostra Senyora de Loreto, Coop. V. 220.820  
Coop. Hortofructícola d'Alzira- Alzicoop. Coop. V. 25.580  
Coop. Agrícola Sant Bernat, S. Coop. V. 41.360  
Coop. Agrícola S.C.J., Coop. V. COPAL 200.980  
Coop. Agrícola i Ramadera d'Almussafes, Coop. V. 1.160  
Guadascoop, Coop. V. 103.820  
Coop. del Camp de Vila Nova de Castelló Coop. V. 71.340  
Total 700.000»  
  
  
  
València, 5 d'abril de 2019  
  
La consellera secretària,  
MÓNICA OLTRA JARQUE